Η **Κανγκ Παν-σοκ** (κορεατικά: 강반석, Χάντσα: 康盤石, RR: *Gang Ban-seok*, MR: *Kang Pan-sŏk*, 21 Απριλίου 1892 - 31 Ιουλίου 1932) ήταν Κορεάτισσα ακτιβίστρια της κορεατικής ανεξαρτησίας από την ιαπωνική κατοχή και, περισσότερο γνωστή, ως η μητέρα του πρώτου Ανώτατου Ηγέτη της Βόρειας Κορέας, Κιμ Ιλ-σονγκ. Εκτός από τον Ιλ-σονγκ, ήταν μητέρα και των Κιμ Τσολ-σου και Κιμ Γιονγκ-τζου, ο οποίος ήταν από τα κυριότερα πρόσωπα της βορειοκορεατικής πολιτικής κατά τις δεκαετίας του 1960 και του 1970. Είναι επίσης γιαγιά του Κιμ Τζονγκ-ιλ (δεύτερου Ανώτατου Ηγέτη) και προγιαγιά του Κιμ Τζονγκ-ουν (τωρινού Ανώτατου Ηγέτη).

Βιογραφία
---------

Γεννήθηκε και μεγάλωσε στο χωριό Τσιλγκολ και γέννησε και μεγαλώσε τον Κιμ Ιλ-σονγκ, σε ένα μικρό αγρόκτημα στη Μανιονγκντε, το οποίο γιορτάζεται ως η γενέτειρά του —και τα δύο αυτά μέρη βρίσκονται κοντά στην Πιονγιάνγκ. Αποδέχθηκε βέβαια, αλλά σπάνια συμμετείχε στον αγώνα υπέρ της ανεξαρτησίας του συζύγου της, Κιμ Χιονγκ-τζικ, από τους Ιάπωνες. Αργότερα η οικογένεια κατέφυγε στη Μαντζουρία για να αποφύγει τη σύλληψη, χωρίς όμως αυτή να επιστρέψει στην Κορέα. Η ημέρα γέννησής της, η 21η Απριλίου γιορτάζεται για εκείνη στη Βόρεια Κορέα, όταν πραγματοποιείται τελετή τοποθέτησης στεφανιών στο Επανασατικό Μνημείο του Τσινγκόλ.

Στη Βόρεια Κορέα, η Κανγκ Παν-σοκ, αναφέρεται ως "Μητέρα της Κορέας" ή "Μεγάλη Μητέρα της Κορέας". Και οι δύο αυτοί τίτλοι αποδίδονται και στη μητέρα του Κιμ Τζονγκ-ιλ, Κιμ Τζονγκ-σουκ (πρώτη συζυγός του Κιμ Ιλ-σονγκ). Ωστόσο, η Κανγκ Παν-σοκ ήταν το πρώτο μέλος της οικογένειας του Κιμ Ιλ-σονγκ που δημιουργήθηκε γύρω της προσωπολατρεία, για να συμπληρώσει εκείνη του γιου της, από τα τέλη της δεκαετίας του 1960 και μετά. Το 1967, η εφημερίδα *Rodong Sinmun* την επαίνεσε ως «Μητέρα Όλων». Την ίδια χρονιά, η Δημοκρατική Ένωση Γυναικών ξεκίνησε μια εκστρατεία με τίτλο "Μαθαίνοντας από την Κυρά Κανγκ Παν-σοκ". Υπάρχει ένα τραγούδι με το όνομα "Μητέρα της Κορέας" προς τιμήν της, καθώς και μια αγιογραφική βιογραφία, που ονομάζεται επίσης *Η Μητέρα της Κορέας* (1968).

Η Προτεσταντική Εκκλησία του Τσίνγκολ, στην Πιονγιάνγκ, είναι αφιερωμένη στη μνήμη της, η οποία ήταν Πρεσβυτέριος. Το όνομά της σήμαινε "πέτρα", το οποίο πήρε από το όνομά του Άγιου Πέτρου.

Παραπομπές
----------

1. ↑  books.google.com/books?id=2nEwAQAAIAAJ.
2. ↑  pdfs.semanticscholar.org/16f7/d9f16df657a573a0430e00b606491bb80872.pdf. σελ. 119.
3. ↑  «NORTH KOREA THIS WEEK NO. 468». Yonhap News Agency. 4 October 2007.. Ανακτήθηκε στις 30 April 2020.
4. ↑  Armstrong, Charles K. (December 2005). «Familism, Socialism and Political Religion in North Korea». *Totalitarian Movements and Political Religions* **6** (3): 390. doi:10.1080/14690760500317743.
5. ↑  David-West, Alzo (2011). «Archetypal Themes in North Korean Literature». *Jung Journal: Culture & Psyche* **5** (1): 73. doi:10.1525/jung.2011.5.1.65.
6. ↑  Ken E. Gause (31 Αυγούστου 2011). *North Korea Under Kim Chong-il: Power, Politics, and Prospects for Change*. ABC-CLIO. σελ. 63. ISBN 978-0-313-38175-1.
7. ↑  Jae-Cheon Lim (24 Μαρτίου 2015). *Leader Symbols and Personality Cult in North Korea: The Leader State*. Routledge. σελίδες 24–25. ISBN 978-1-317-56741-7.
8. ↑  Kim, Suk-Yong (2011). «Dressed to Kill: Women's Fashion and Body Politics in North Korean Visual Media (1960s – 1970s)». *Positions* **19** (1): 173. doi:10.1215/10679847-2010-028.
9. ↑  Evans, Stephen (3 August 2015). «North Korea and Christianity - uneasy bedfellows». *BBC* (London).. Ανακτήθηκε στις 3 August 2015.

Περαιτέρω μελέτη
----------------

* *The Mother of Korea*. Pyongyang: Foreign Languages Publishing House. 1978. OCLC 6695920.
* *Mrs. Kang Ban Sok, mother of the great leader of Korea*. Pyongyang: Central Committee of the Korean Democratic Women's Union. 1968. OCLC 11370735.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 28385973
* **AA**: 35637
* LCCN: n80160416
* ISNI: 0000 0000 6336 8751
* GND: 1049510410
* NKC: pna20201095018

 |

 |

Εξωτερικοί σύνδεσμοι
--------------------

* *Chilgol Revolutionary Site* picture album Αρχειοθετήθηκε 2016-03-06 στο Wayback Machine. at Naenara
* Chilgol Revolutionary Site (video) Αρχειοθετήθηκε 2016-03-04 στο Wayback Machine. at Naenara